pythainlp/thai-wiki-dataset-v3 huggingface dataset:
เพชรอู่ทอง อ.ขวัญเมือง

เพชรอู่ทอง อ.ขวัญเมือง หรือ สายเลือด ส.ทวีกิจ  เกิดวันที่ 11 กุมภาพันธ์ พ.ศ. 2538 ที่อำเภอห้วยราช จังหวัดบุรีรัมย์ เป็นนักมวยไทยชาวไทย ผู้ซึ่งได้รับการจัดให้เป็นนักมวยระดับแถวหน้าของประเทศ เขาเป็นบุตรชายของลิ่วลม พ.ธวัชชัย ซึ่งเป็นอดีตนักมวยไทย และเพชรอู่ทองมีนักมวยไทยในดวงใจคือฟ้าสุชล ศิษย์โอ ซึ่งเป็นน้าชายของเขาเอง
ปัจจุบัน เพชรอู่ทองมีสมหมาย สกุลเมตตา เป็นหัวหน้าคณะ
== ประวัติ ==
เพชรอู่ทอง มีชื่อจริงคือ ณัฐพล นวลแก้ว เป็นบุตรชายของนายวิกิจ และนางการะเกด นวลแก้ว ซึ่งพ่อของเขาเป็นอดีตนักมวยไทยที่ใช้ชื่อลิ่วลม พ.ธวัชชัย เข้าแข่งขัน
เพชรอู่ทองเป็นนักมวยไทยที่ได้รับการกล่าวถึงในรายการใหญ่หลายรายการ อาทิ วันที่ 17 กรกฎาคม พ.ศ. 2555 เพชรอู่ทองเข้าแข่งขันรายการขุนศึกตระกูลหยาง ที่เวทีมวยลุมพินี โดยได้พบกับเทียนขาว ท.แสงเทียนน้อย วันที่ 8 สิงหาคม เพชรอู่ทองเข้าแข่งขันคู่เอกรายการศึก ส.สมหมาย ที่เวทีมวยราชดำเนิน โดยได้พบกับอุ้ยเสี่ยวป้อ ซูจีบะหมี่เกี๊ยว และเพชรอู่ทองเป็นฝ่ายชนะคะแนนขาด วันที่ 18 กันยายน เพชรอู่ทองเข้าแข่งขันคู่เอกรายการศึกขุนศึกตระกูลหยาง ที่เวทีมวยลุมพินี โดยได้พบกับลูกนิมิต สิงห์คลองสี่ จากการแข่งขันครั้งดังกล่าว เพชรอู่ทองเป็นฝ่ายชนะคะแนนขาด วันที่ 11 ตุลาคม เพชรอู่ทองเข้าแข่งขันรายการศึกวันทรงชัย ที่เวทีมวยราชดำเนิน และเป็นฝ่ายเสมอกับยอดทองไท ป.เตละกุล วันที่ 15 พฤศจิกายน เพชรอู่ทองเข้าแข่งขันคู่เอกของรายการศึกวันกิ่งทอง ที่เวทีมวยราชดำเนิน โดยได้พบกับพลังทิพย์ น.ศรีผึ้ง
วันที่ 24 ธันวาคม พ.ศ. 2555 เพชรอู่ทองเข้าแข่งขันรายการศึกวันสถาปนา 67 ปีเวทีราชดำเนิน โดยได้พบกับคู่ชกอย่างเก้าแต้ม ลูกพระบาท ในพิกัด 120 ปอนด์ และเพชรอู่ทองเป็นฝ่ายแพ้คะแนน
== สถิติการชก ==
== ระเบียงภาพ ==
ไฟล์:PetU-thong Or Kwanmuang 2.jpg|ในศึกวันสถาปนา 67 ปีเวทีราชดำเนิน
ไฟล์:PetU-thong Or Kwanmuang 3.jpg|เพชรอู่ทองหรี่ตาเล็งเป้าหมาย
ไฟล์:PetU-thong vs Kaotaem 1.jpg|เพชรอู่ทองเตะทักทาย
ไฟล์:PetU-thong vs Kaotaem 2.jpg|เปิดศึกกับเก้าแต้ม ลูกพระบาท
== อ้างอิง ==
== แหล่งข้อมูลอื่น ==
นักมวยไทยชาวไทย
บุคคลในวงการมวยไทย
บุคคลจากอำเภอห้วยราช
เก้าแต้ม ลูกพระบาท

เก้าแต้ม ลูกพระบาท หรือชื่อจริง ถิรเจตน์ ทองประดับ  เกิดที่อำเภอปราสาท จังหวัดสุรินทร์ เป็นนักมวยไทยชาวไทยที่มีชื่อเสียง ซึ่งได้รับการดูแลโดย กิ่งทอง ลูกพระบาท
== ประวัติ ==
วันที่ 30 มิถุนายน พ.ศ. 2552 เก้าแต้มเข้าแข่งขันคู่รองของรายการศึกเพชรยินดี ที่เวทีมวยลุมพินี ซึ่งเขาเป็นฝ่ายแพ้คะแนนต่อสองคม ว.สังข์ประไพ
วันที่ 8 มีนาคม พ.ศ. 2554 เก้าแต้มเข้าแข่งขันคู่ประกอบรายการศึกลุมพินีแชมเปี้ยนเกียรติเพชร โดยได้พบกับรุ่งเพชร ว.รุ่งนิรันดร์ วันที่ 30 สิงหาคม เก้าแต้มเข้าแข่งขันรายการศึกไพรอนันต์เงินล้าน โดยได้พบกับน้องเบียร์ โชคงามวงศ์ วันที่ 25 ตุลาคม เก้าแต้มเข้าแข่งขันคู่เอกรายการศึกเพชรยินดี ที่เวทีมวยลุมพินี และเป็นฝ่ายแพ้คะแนนต่อขวัญข้าว ช.ราชพัสดุอีสาน
วันที่ 12 มกราคม พ.ศ. 2555 เก้าแต้มเข้าแข่งขันที่เวทีมวยราชดำเนิน ซึ่งเป็นฝ่ายชนะมานะศักดิ์ ปิ่นสินชัย วันที่ 23 มีนาคม เก้าแต้มเข้าแข่งขันคู่เอกรายการศึกแสงมรกต ที่เวทีมวยลุมพินี โดยเป็นฝ่ายชนะคะแนนมานะศักดิ์ ปิ่นสินชัย ซึ่งเป็นการชนะคู่ปรับเก่าอีกครั้ง และทำยอดค่าชมจากรายการดังกล่าวที่ 880,720 บาท วันที่ 22 มิถุนายน เก้าแต้มเข้าแข่งขันคู่เอกศึกแสงมรกต ณ เวทีมวยลุมพินี โดยเป็นฝ่ายชนะคะแนนต่อมงคลชัย ควายทองยิม วันที่ 14 สิงหาคม เก้าแต้มเข้าแข่งขันรายการศึกแสงมรกต ที่เวทีมวยลุมพินี ซึ่งเขาเป็นฝ่ายชนะทีเคโอมงคลชัย ควายทองยิม ในยกที่ 2  วันที่ 12 ตุลาคม เก้าแต้มเข้าแข่งขันรายการศึกอีมิเน้นท์แอร์ ที่เวทีมวยลุมพินี ซึ่งเขาเป็นฝ่ายแพ้คะแนนรุ่งเพชร ว.รุ่งนิรันดร์ วันที่ 20 พฤศจิกายน เก้าแต้มเข้าแข่งขันคู่เอกนำรายการศึกแสงมรกต ที่เวทีมวยลุมพินี โดยได้พบกับไข่มุกดำ เอกบางไทร จากการแข่งขันดังกล่าว เก้าแต้มเป็นฝ่ายชนะคะแนนขาด
วันที่ 24 ธันวาคม พ.ศ. 2555 เก้าแต้มเข้าแข่งขันรายการศึกวันสถาปนา 67 ปี เวทีราชดำเนิน โดยได้พบกับคู่ชกอย่างเพชรอู่ทอง อ.ขวัญเมือง และเก้าแต้มเป็นฝ่ายชนะคะแนน
== สถิติการชก ==
== ระเบียงภาพ ==
ไฟล์:Kaotaem Lookprabat 1.jpg|เก้าแต้ม ลูกพระบาท
ไฟล์:Kaotaem Lookprabat 7.jpg|ในศึกวันสถาปนา 67 ปีเวทีราชดำเนิน
ไฟล์:Kaotaem Lookprabat 8.jpg|เก้าแต้มเตะทักทาย
ไฟล์:PetU-thong vs Kaotaem 2.jpg|เปิดศึกกับเพชรอู่ทอง อ.ขวัญเมือง
== อ้างอิง ==
== แหล่งข้อมูลอื่น ==
นักมวยไทยชาวไทย
บุคคลจากอำเภอปราสาท
ผึ้ง (แก้ความกำกวม)

ผึ้ง อาจหมายถึง
ผึ้ง แมลงจำพวกหนึ่งในอันดับ Apiformes
ผึ้ง (พรรณไม้) ไม้ยืนต้นขนาดใหญ่ มีชื่อวิทยาศาสตร์ว่า  Koompassia excelsa
ผึ้ง ปลาน้ำจืดวงศ์หนึ่ง ใช้ชื่อวงศ์ว่า Gyrinocheilidae โดยเฉพาะชนิด Gyrinocheilus aymonieri
พุ่มพวง ดวงจันทร์ นักร้องลูกทุ่งหญิงชาวไทย ชื่อเล่นว่า "ผึ้ง"
สเตฟาน สายชล ปารเนียส

สเตฟาน สายชล จอร์จ ปารเนียส  เกิดวันที่ 16 เมษายน พ.ศ. 2536 เป็นนักแสดงและนายแบบลูกครึ่งไทย-ฝรั่งเศส เคยมีผลงานด้านอื่นเช่น ถ่ายโฆษณา เดินแบบ มีละครเรื่องแรก รากบุญ ช่อง 3
==การศึกษา==
โรงเรียนนานาชาติฝรั่งเศสกรุงเทพฯ และศึกษาต่อด้านกราฟิกดีไซน์ที่ Accademia Italiana
==ผลงานการแสดง==
=== ละครโทรทัศน์ ===
| rowspan = "1" align = "center"| 2555 || align = "center"|  รากบุญ || align = "center"| นที
|-
| rowspan = "1" align = "center"| 2556 || align = "center"| มายาตวัน || align = "center"| สเต๊ฟ
|-
| rowspan = "2" align = "center"| 2557 || align = "center"| ในสวนขวัญ || align = "center"| ภูมิ
|-
| align = "center"| รากบุญ 2 รอยรักแรงมาร || align = "center"| นที
|-
| rowspan = "2" align = "center"| 2558 || align = "center"| Gossip Girl Thailand || align = "center"| เอริค
|-
| align = "center"| มาลี เพื่อนรัก..พลังพิสดาร || align = "center"| สมิธ แอนเดอร์สัน
|-
| rowspan = "1" align = "center"| 2560 || align = "center"| Princess Hours Thailand รักวุ่น ๆ เจ้าหญิงจอมจุ้น || align = "center"| ณคุณ
|-
|}
=== มิวสิกวิดีโอ ===
=== โฆษณา ===
ผลงานโฆษณา ทวิสตี้
KFC ทาร์ตไข่ in Love
โหลดเล่นลุ้น กับ 7LuckyGet
ผลงาน DJ คลื่น PYNK 98 FM
น้ำส้ม Minute Maid Splash
Toyota Yaris Ativ (โตโยต้า ยาริส เอทีฟ)
== อ้างอิง ==
== แหล่งข้อมูลอื่น ==
นักแสดงชาวไทย
นายแบบไทย
ชาวไทยเชื้อสายฝรั่งเศส
ตำบลห้วยใต้

ตำบลห้วยใต้ เป็นตำบลหนึ่งในอำเภอขุขันธ์ ในปี พ.ศ.2466 ยุบตำบลห้วยใต้ ไปรวมกับท้องที่ตำบลห้วยเหนือ ต่อมา ได้ตั้งตำบล ห้วยใต้อีกครั้ง ในปี พ.ศ. 2515 โดยแยกออกจากตำบลห้วยเหนือ
== ที่ตั้งและอาณาเขต ==
ตำบลห้วยใต้ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับ ตำบลห้วยสำราญ ตำบลห้วยเหนือ ตำบลหนองฉลอง อำเภอขุขันธ์
ทิศตะวันออก ติดต่อกับ ตำบลหนองฉลอง ตำบลนิคมพัฒนา อำเภอขุขันธ์
ทิศใต้ ติดต่อกับ ตำบลปรือใหญ่ อำเภอขุขันธ์ ตำบลตะเคียนราม อำเภอภูสิงห์
ทิศตะวันตก ติดต่อกับ ตำบลโสน อำเภอขุขันธ์
== การปกครอง ==
ตำบลห้วยใต้แบ่งพื้นที่การปกครองออกเป็น 13 หมู่บ้าน ได้แก่
หมู่ที่ 1 บ้านแดง
หมู่ที่ 2 บ้านก่อ
หมู่ที่ 3 บ้านแขว
หมู่ที่ 4 บ้านสมบูรณ์
หมู่ที่ 5 บ้านสระรุน
หมู่ที่ 6 บ้านปราสาท
หมู่ที่ 7 บ้านกันแต
หมู่ที่ 8 บ้านตาดม
หมู่ที่ 9 บ้านตาตุม
หมู่ที่ 10 บ้านชำเจริญ
หมู่ที่ 11 บ้านกระเบา
หมู่ที่ 12 บ้านตากรุด
หมู่ที่ 13 บ้านสมบูรณ์เหนือ
==การสาธารณสุข==
ประกอบด้วยโรงพยาบาลส่งเสริมสุขภาพตำบล 1 แห่ง คือ
โรงพยาบาลส่งเสริมสุขภาพตำบลสมบูรณ์
==การศึกษา==
ประกอบด้วยโรงเรียนประถมศึกษา 4 โรงเรียน ได้แก่
โรงเรียนบ้านตาดม
โรงเรียนบ้านกันแตสระรุน
โรงเรียนบ้านสมบูรณ์
โรงเรียนบ้านแขว
==การศาสนา==
วัดปราสาทใต้
วัดบ้านแขว
วัดบ้านสมบูรณ์
วัดบ้านตาดม
ที่พักสำนักสงฆ์บ้านสระรุน
==การคมนาคม==
ทางหลวงแผ่นดินหมายเลข 24 (สีคิ้ว-อุบลราชธานี)
ทางหลวงแผ่นดินหมายเลข 220 (ศรีสะเกษ-ขุขันธ์)
ทางหลวงชนบท ศก.2048 (บ้านแดง-บ้านสมบูรณ์)
ทางหลวงชนบท ศก.7085 (บ้านสระรุน-บ้านตะเคียนรามตะวันออก)
ทางหลวงชนบท ศก. 4066 (บ้านกระเบา-บ้านศาลา)
ทางแยกขุขันธ์ เป็นจุดบรรจบของทางหลวงแผ่นดินหมายเลข 220 (ศรีสะเกษ-ขุขันธ์) กับทางหลวงแผ่นดินหมายเลข 24 (สีคิ้ว-อุบลราชธานี) เป็นแยกที่สำคัญอีกแยกหนึ่งในอำเภอขุขันธ์ สามารถใช้สัญจรไปยังตัวอำเภอขุขันธ์ ตัวจังหวัดศรีสะเกษ ฯลฯ
==สถานที่สำคัญอื่น ๆ==
หมวดทางหลวงขุขันธ์
องค์การบริหารส่วนตำบลห้วยใต้
==แหล่งน้ำ==
ห้วยเหนือ
ห้วยใต้
ห้วยรัง
หนองลูกแรด
หนองระรอด
ห้วยใต้
ห้วยใต้
ฟีลีปี ลูอีช

ฟีลีปี ลูอีช กัสมีร์สกี หรือรู้จักกันในชื่อ ฟีลีปี ลูอีช (เกิดเมื่อวันที่ 9 สิงหาคม ค.ศ. 1985 ในเมือง จารากูอา เด ซุล รัฐซันตากาตารีนา) เป็นนักฟุตบอลชาวบราซิล ปัจจุบันเล่นให้กับ อัตเลติโกเดมาดริดในลาลิกา
เขาเป็นนักเตะที่ถนัดในด้านกองหลัง ในตำแหน่งแบ็กซ้าย และบางครั้งยังเล่นเป็น กองกลางฝั่งซ้ายได้อีกด้วย ฟีลีปีเล่นฟุตบอลในสโมสรสเปนมากที่สุดในการเล่นฟุตบอลอาชีพของเขาโดยเล่นให้ เดปอร์ติโบเดลาโกรุญญาถึง 4 ฤดูกาล
== อ้างอิง ==
== แหล่งข้อมูลอื่น ==
Atlético Madrid official profile
BDFutbol profile
Transfermarkt profile
BIS profile
นักฟุตบอลชาวบราซิล
ผู้เล่นในลาลิกา
นักฟุตบอลทีมชาติบราซิล
ผู้เล่นอัตเลติโกเดมาดริด
นักฟุตบอลกลูบีจีเรกาตัสดูฟลาเม็งกู
ผู้เล่นในฟุตบอลโลก 2018
ผู้เล่นในโกปาอาเมริกา 2019
ผู้เล่นในชุดชนะเลิศโกปาอาเมริกา
ผู้เล่นในชุดชนะเลิศยูฟ่ายูโรปาลีก
บุคคลจากรัฐซังตากาตารีนา
ราอุล การ์ซิอา (นักฟุตบอล)

ราอุล การ์ซิอา เอสกูเดโร (Raúl García Escudero; เกิดวันที่ 11 กรกฎาคม ค.ศ. 1986) เป็นนักฟุตบอลชาวสเปน ปัจจุบันลงเล่ในตำแหน่งกองกลางตัวรุก และกองหน้าตัวต่ำให้กับอัตเลติกบิลบาโอ สโมสรในลาลิกา
==แหล่งข้อมูลอื่น==
Osasuna official profile  
BDFutbol profile
Futbolme profile 
Transfermarkt profile
ผู้เล่นในลาลิกา
ผู้เล่นอัตเลติโกเดมาดริด
นักฟุตบอลชาวสเปน
สนามกีฬาลาโรซาเลดา

สนามกีฬาลาโรซาเลดา (Estadio La Rosaleda) เป็นสนามกีฬาของกีฬาฟุตบอล ตั้งอยู่ที่เมืองมาลากา แคว้นอันดาลูซิอา ทางตอนใต้ของประเทศสเปน นอกจากนี้ยังเป็นสนามเหย้าของสโมสรฟุตบอลมาลากา มีความจุทั้ง 29,500 ที่นั่ง
สนามแห่งนี้ยังเคยใช้เป็นหนึ่งในสนามที่ใช้ในการแข่งขันฟุตบอลโลก 1982 ซึ่งประเทศสเปนเป็นเจ้าภาพ
==แหล่งข้อมูลอื่น==
La Rosaleda Stadium 
Estadios de España
สนามฟุตบอลในแคว้นอันดาลูซิอา
ลาโรซาเลดา
สนามกีฬาฟุตบอลโลก 2030
เฆซุส กาเมซ

เฆซุส กาเมซ ดัวร์เต (Jesús Gámez Duarte; เกิดเมื่อวันที่ 10 เมษายน ค.ศ. 1985 เป็นนักฟุตบอลชาวสเปน ปัจจุบันเป็นรองกัปตันทีมของ สโมสรฟุตบอลมาลากา คนปัจจุบัน เล่นในตำแหน่งแบ็กขวา
กาเมซเคยเล่นให้กับทีมชาติสเปนชุดอายุไม่เกิน 23 ปี และคว้าแชมป์ เมดิเตอร์รานีนเกมส์ ได้ในปี 2005
==เกียรติประวัติ==
สเปน U23
เมดิเตอร์รานีนเกมส์: 2005
==แหล่งข้อมูลอื่น==
Málaga official profile 
BDFutbol profile
Transfermarkt profile
 
นักฟุตบอลชาวสเปน
ผู้เล่นในลาลิกา
กองหลังฟุตบอล
เกาะปาเดร

เกาะปาเดร (Padre Island) เป็นเกาะสันดอนที่ใหญ่ที่สุดในโลก อยู่ในรัฐเท็กซัส สหรัฐอเมริกา ตั้งอยู่บริเวณชายฝั่งนอกรัฐเท็กซัสทางทิศใต้ ด้านนอกเกาะอยู่ติดต่อกับอ่าวเม็กซิโก ส่วนด้านในของเกาะเป็นลากูนขนาดใหญ่มีชื่อว่า ลากูนามาเดร ชื่อของเกาะตั้งตาม ปาเดร โคเซ นีโกลัส บายี
เกาะมีความยาว 113 ไมล์ (182 กม.) และกว้าง 3 กม.
== อ้างอิง ==
ปาเดร
อ่าวเม็กซิโก
ธรณีสัณฐานในรัฐเท็กซัส
ฟารู

ฟารู (Faro) เป็นเมืองทางใต้สุดบนแผ่นดินใหญ่ของประเทศโปรตุเกส ตั้งอยู่ในเทศบาลฟารู ทางตอนใต้ของโปรตุเกส เมืองมีประชากร 41,934 คน ขณะที่เทศบาลมีประชากร 64,560 คน (ค.ศ. 2011)
== อ้างอิง ==
เมืองในประเทศโปรตุเกส
เจย์ เฮอร์ฟอร์ด

เจย์ เฮอร์ฟอร์ด (Jay Herford) เกิดวันที่ 22 สิงหาคม ค.ศ. 1987 ที่ครอฟตัน รัฐแมริแลนด์ เป็นนักฟุตบอลชาวอเมริกัน ผู้ซึ่งปัจจุบันเล่นให้แก่ทีมคริสตัลพาเลซบัลติมอร์ในยูเอสเอสเอฟดิวิชัน 2 โปรเฟสชันแนลลีก รวมถึงได้หวนกลับมาเป็นบุคลากรของมหาวิทยาลัยจอนส์ฮอปกินส์ซึ่งเป็นฤดูกาลที่สามของเขาในฐานะของผู้ฝึกสอนการรักษาประตู
== ผลงาน ==
==== วิทยาลัย ====
เฮอร์ฟอร์ดเข้าศึกษาที่โรงเรียนมัธยมเซาธ์ริเวอร์ และเริ่มต้นเรียนสองปีที่มหาวิทยาลัยฟรอสบูร์กสเตท โดยช่วยทำผลงานให้แก่มหาวิทยาลัยดังกล่าวด้วยสถิติรวมที่ ชนะ 26 แพ้ 14 เสมอ 2 ในช่วงเวลานั้น เขาได้รับเลือกเข้ารับรางวัลออล-แอลเลเกนีเมาเทนคอลลีเจทคอนเฟอเรนซ์ออเนอเรเบิลเมนชันใน ค.ศ. 2007 และออลคอนเฟอร์เรนซ์เซคันด์ทีมใน ค.ศ. 2008 เขาจบฤดูกาลรุ่นอาวุโสของเขาในอันดับสองของลีกด้วยค่าเฉลี่ยการรักษาประตูที่ 0.77 โดยเป็นอันดับสามในการรักษาประตูที่ร้อยละ .797 และอันดับเก้าในการรักษาประตูที่ 59 ลูก
==== ระดับอาชีพ ====
เฮอร์ฟอร์ดเข้าสู่ระดับอาชีพเมื่อเขาเซ็นสัญญากับแฮริสเบิร์กซิตี้ไอซ์แลนเดอร์สของยูเอสแอลเซคันด์ดิวิชัน เขาเปิดตัวในระดับอาชีพของเขาได้อย่างน่าสนใจ ด้วยการเป็นผู้เล่นในสนามแทนการเป็นผู้รักษาประตู เมื่อวันที่ 12 สิงหาคม ค.ศ. 2009 โดยการเปลี่ยนตัวในช่วงท้ายที่การแข่งขันฤดูกาลสุดท้ายปี 2009 ของแฮริสเบิร์กเมื่อครั้งที่พบกับทีมเวสเทิร์นแมสไพโอเนียร์
เฮอร์ฟอร์ดเซ็นสัญญากับคริสตัลพาเลซบัลติมอร์ของยูเอสเอสเอฟดิวิชัน 2 โปรเฟสชันแนลลีก ในฐานะตัวสำรองถัดจากตัวเลือกแรกอย่างอีวาน บุช
== อ้างอิง ==
== แหล่งข้อมูลอื่น ==
Harrisburg City Islanders bio
Frostburg bio
นักฟุตบอลชาวอเมริกัน
ผู้ฝึกสอนผู้รักษาประตูฟุตบอล
ซีรากูซา

ซีรากูซา (Siracusa , Συρακούσες) เป็นเมืองประวัติศาสตร์ในแคว้นปกครองตนเองซิซิลี ในทะเลไอโอเนียน เป็นเมืองหลวงของจังหวัดซีรากูซา ประเทศอิตาลี เป็นเมืองที่เต็มไปด้วยประวัติศาสตร์กรีกโบราณทั้งด้านวัฒนธรรม สถาปัตยกรรม มีซากปรักหักพังของวิหารและโรงละครกรีกประมาณ 500 ปีก่อนคริสต์ศักราช บางส่วนของกำแพงเมืองและป้อมปราการ ทวิอัฒจันทร์ของโรมัน และสุสานใต้ดินหลายแห่ง เป็นสถานที่เกิดของอาร์คิมิดีส นักคณิตศาสตร์และวิศวกรชาวกรีก เป็นเมืองเก่าแก่อายุ 2,700 ปี มีบทบาทสำคัญในยุคโบราณ หนึ่งในมหาอำนาจในโลกแห่งเมดิเตอร์เรเนียน
เมืองนี้ก่อตั้งขึ้นโดยชาวอาณานิคมโครินเทียน ต่อมาเป็นเมืองใหญ่ที่สุดและสำคัญมาก ได้ขยายอิทธิพลไปทั่วทั้งเกาะและตอนใต้ของอิตาลี ชาวไบแซนไทน์เข้าครอบครองใน ค.ศ. 535 และสถาปนาเป็นเมืองหลวงของซิซิลี เมืองนี้หมดความสำคัญลงในสมัยกลาง ในยุคปัจจุบัน เมืองได้รับลงทะเบียนเป็นมรดกโลกจากยูเนสโกร่วมกับเนโกรโปลิสแห่งปันตาลีกา บริเวณใจกลางของเมืองมีประชากรราว 125,000 คน
== หมายเหตุ ==
== อ้างอิง ==
== แหล่งข้อมูลอื่น ==
เหรียญ จากเมืองโบราณซีรากูซาและแคว้นซิซิลี
History of Syracuse. Livius.org. 
ภาพ  จากเกาะออไทเนียในซีรากูซา
เมืองในแคว้นซิซิลี
เมืองกรีซโบราณ
แหล่งมรดกโลกในประเทศอิตาลี
นอวีซาด

นอวีซาด (Нови Сад / Novi Sad) เป็นเมืองในประเทศเซอร์เบีย และเป็นเมืองหลวงของจังหวัดปกครองตนเองวอยวอดีนา ตั้งอยู่ริมฝั่งแม่น้ำดานูบ ทางตอนเหนือของประเทศ มีพื้นที่ 1,105 ตารางกิโลเมตร และมีประชากร 341,625 คน
เมืองในประเทศเซอร์เบีย
เมืองหลวงทางวัฒนธรรมของยุโรป
โอลดัม

โอลดัม (Oldham ) เป็นเมืองในเกรตเตอร์แมนเชสเตอร์ ประเทศอังกฤษ เมืองมีชื่อเสียงในศตวรรษที่ 19 ในฐานะศูนย์กลางการผลิตสิ่งทอระหว่างประเทศ เป็นเมืองรุ่งเรืองในยุคปฏิวัติอุตสาหกรรม เป็นเมืองแรก ๆ ของเมืองอุตสาหกรรม และกลายเป็น "หนึ่งในศูนย์กลางอุตสาหกรรมผ้าฝ้ายและสิ่งทอที่สำคัญที่สุดแห่งหนึ่งในอังกฤษ" ณ จุดสูงสุด ถือเป็นเมืองผลิตฝ้ายมากที่สุดในโลก ผลิตฝ้ายมากกว่าฝรั่งเศสและเยอรมนีรวมกัน  อุตสาหกรรมสิ่งทอในโอลดัมเริ่มตกต่ำในช่วงกลางศตวรรษที่ 20 และโรงงานสุดท้ายปิดลงในปี ค.ศ. 1998
ปัจจุบันเมืองโอลดัมเป็นเมืองโดดเด่นด้านที่พักอาศัย และเป็นศูนย์กลางการสนับสนุนการศึกษาและศิลปะการแสดง เมืองมีประชากร 103,544 คน มีพื้นที่ราว 26 ตร.ไมล์ (67 ตร.กม.)
== อ้างอิง ==
เมืองในเกรเทอร์แมนเชสเตอร์
กากาอูซียา

กากาอูซียา (Gagauziya) หรือ หน่วยดินแดนปกครองตนเองกากาอูซียา (Avtonom Territorial Bölümlüü Gagauziya) เป็นหนึ่งในสองจังหวัดปกครองตนเองของประเทศมอลโดวา กากาอูซียาตั้งอยู่ทางตอนใต้ของมอลโดวา มีพื้นที่ 1,832 ตารางกิโลเมตร มีประชากร 160,700 คน โดยมีเมืองหลวงและเมืองใหญ่ที่สุดอยู่ที่กอมรัต กากาอูซียามีภาษาราชการ 3 ภาษา ประชากรส่วนใหญ่มีเชื้อสายเติร์ก และไม่เห็นด้วยกับรัฐบาล จึงต้องการผลักดันให้ดินแดนกากาอูซียาเป็นเอกราชจากมอลโดวา
== อ้างอิง ==
สาธารณรัฐมอลโดวา 
ประเทศมอลโดวา
กอมรัต

กอมรัต (Komrat; Comrat) เป็นนครและเทศบาลในประเทศมอลโดวา และเป็นเมืองหลักของหน่วยดินแดนปกครองตนเองกากาอูซียา ตั้งอยู่ทางตอนใต้ของประเทศ ใน ค.ศ. 2014 กอมรัตมีประชากร 20,113 คน ส่วนใหญ่เป็นชาวกากาอุซ
== ประชากร ==
1989: 25,800 (สำมะโนทางการ)
1991: 27,500 (ประมาณ)
1996: 27,400 (ประมาณ)
2004: 23,429 (สำมะโนทางการ)
2006: 22,369 (ประมาณ)
2011: 24,135 (ประมาณ)
2014: 20,113 (สำมะโนทางการ)
==ภูมิอากาศ==
== อ้างอิง ==
==แหล่งข้อมูลอื่น==
เว็บไซต์ทางการ
เมืองในประเทศมอลโดวา
พุนต์แลนด์

พุนต์แลนด์ (Puntland) หรือ รัฐพุนต์แลนด์แห่งโซมาเลีย (Puntland State of Somalia) เป็นดินแดนปกครองตนเองภายใต้ประเทศโซมาเลีย โดยไม่ได้มีเป้าหมายเพื่อเป็นเอกราช แต่เพื่อต้องการปฏิรูประบบบริหารให้เกิดความชอบธรรม พุนต์แลนด์มีพื้นที่ติดกับแหลมแอฟริกา มีพรมแดนทางทิศตะวันตกติดกับโซมาลีแลนด์ ทิศใต้ติดกับโซมาเลีย มีพื้นที่ทางทิศเหนืออ่าวเอเดน ทิศตะวันออกติดกับมหาสมุทรอินเดีย และทิศตะวันตกติดกับประเทศเอธิโอเปีย
== ประวัติ ==
== การเมือง ==
== ภาษา ==
=== ภาษาพูด ===
พุนต์แลนด์ใช้ภาษาโซมาเลียเป็นภาษาราชการ
=== ภาษาเขียน ===
ภาษาเขียนที่ใช้กันในพุนต์แลนด์ มีดังนี้
ภาษาโซมาเลีย
ภาษาอาหรับ
ภาษาอิตาลี
ภาษาอังกฤษ
== ศาสนา ==
ประชากรส่วนใหญ่นับถือศาสนาอิสลามนิกายซุนนี
ประเทศโซมาเลีย
ภูมิภาคที่ถูกแบ่งแยก
การอเว

การอเว (Garoowe, غاروي; Garoe) เป็นเมืองในประเทศโซมาเลีย และเป็นเมืองหลวงของรัฐพุนต์แลนด์ ซึ่งเป็นรัฐปกตรองตนเองของโซมาเลีย เมืองนี้สร้างขึ้น ในศตวรรษที่ 19 โดย สุลต่าน Majeerteen แล้วต่อมาก็ถูกยึดครองโดยอิตาลี และรวมอยู่ในอิตาเลียนโซมาลีแลนด์ เมืองนี้มีประชากร 57,300 คน
== อ้างอิง ==
เมืองในประเทศโซมาเลีย
บอซาซอ

บอซาซอ (Boosaaso; بوساسو; Bosaso) เป็นเมืองในประเทศโซมาเลีย และเป็นเมืองหลวงและเมืองใหญ่ที่สุดของรัฐพุนต์แลนด์ ซึ่งเป็นรัฐปกครองตนเองของโซมาเลีย ตั้งอยู่ทางเหนือของประเทศ ติดกับอ่าวเอเดน มีประชากร 700,000 คน เมืองนี้ค่อนข้างสงบเมื่อเทียบกับเมืองทางใต้ของโซมาเลีย
เมืองในประเทศโซมาเลีย
อ่าวเอเดน
ท่อเลือดแดงส่วนท้องโป่งพอง

เอออร์ตาส่วนท้องโป่งพอง (abdominal aortic aneurysm, AAA) คือภาวะที่หลอดเลือดเอออร์ตาส่วนท้องมีขนาดใหญ่กว่าปกติ (มีเส้นผ่านศูนย์กลางมากกว่า 1.5 เท่า ของขนาดปกติ) และเป็น aortic aneurysm ที่พบบ่อยที่สุด ส่วนใหญ่เกิดใต้หลอดเลือดแดงไต (infrarenal) แต่ก็อาจมีเกิดเหนือหลอดเลือดแดงไต (suprarenal) และที่หลอดเลือดแดงไต (pararenal) ได้ อาจกินบริเวณลามไปถึงได้ด้วย
AAA ส่วนใหญ่เกิดในคนอายุ 25-30ปี ส่วนใหญ่พบในผู้ชายและผู้ที่สูบบุหรี่ มักไม่ทำให้มีอาการ บางครั้งอาจทำให้มีอาการปวดท้องหรือปวดหลัง (เนื่องจากหลอดเลือดที่โป่งไปเบียดเนื้อเยื่อข้างเคียง) หรือปวดขา (เนื่องจากรบกวนการไหลของเลือด) ภาวะแทรกซ้อนที่สำคัญที่สุดของ AAA คือการแตก ซึ่งมีอันตรายถึงชีวิต เลือดจำนวนมากจะไหลเข้าไปในช่องท้อง ทำให้เสียชีวิตได้ภายในเวลาไม่กี่นาที อัตราตายของผู้ป่วย AAA แตก ที่เข้ารับการรักษาในโรงพยาบาลอยู่ที่ 60-90%
การผ่าตัดรักษา AAA มีความเสี่ยงสูงมาก ศัลยแพทย์มักให้คำแนะนำว่าผู้ป่วยที่มี AAA ขนาดใหญ่ (เส้นผ่านศูนย์กลางมากกว่า 5.5 เซนติเมตร) จะมีความเสี่ยงที่จะเกิดการแตกมากกว่าความเสี่ยงที่จะเกิดผลแทรกซ้อนจากการผ่าตัด วิธีการผ่าตัดทำได้ทั้งแบบเปิดหน้าท้องเข้าไปซ่อมแซมหลอดเลือด และแบบ endovascular ที่สอดหลอดเลือดเข้าไปทางหลอดเลือดแดงขาหนีบแล้วไปขึ้นรูปภายใน
==อ้างอิง==
==แหล่งข้อมูลอื่น==
Cochrane Peripheral Vascular Diseases Review Group 
โรคของเอออร์ตา
ศัลยศาสตร์หลอดเลือด
Aortenaneurysma#Bauchaortenaneurysma
ชิปมังก์

ชิปมังก์ (chipmunk) เป็นกระรอกขนาดเล็กสกุลหนึ่ง อยู่ในสกุล Tamias จัดเป็นกระรอกดินจำพวกหนึ่ง กระจายพันธุ์เฉพาะในทวีปอเมริกาเหนือ และบางชนิดพบได้ในทวีปเอเชียตอนบนและตะวันออก
ชิปมังก์มีลักษณะคล้ายกับกระเล็น (Tamiops spp.) ซึ่งเป็นกระรอกต้นไม้และพบได้ในเอเชียอาคเนย์ คือ เป็นกระรอกขนาดเล็ก และมีลายแถบเป็นริ้วสีขาวและดำคล้ำลากผ่านบริเวณใบหน้าทั้งสองด้าน, หลัง และหาง สีขนตามลำตัวจะแตกต่างกันออกไปตั้งแต่สีเทาจนถึงสีน้ำตาลออกแดงต่างกันตามแต่ชนิด ขนาดโดยเฉลี่ย ความยาวลำตัวประมาณ 8–11.5 นิ้ว มีหางที่มีขนเป็นพวงฟูต่างจากกระเล็น ความยาวประมาณ 3–4 นิ้ว นอกจากนี้แล้วชิปมังก์ยังมีกระพุ้งแก้มที่ใช้สำหรับเก็บอาหารได้อีกด้วย
ชิปมังก์จะสร้างโพรงในระดับต่ำกว่าพื้นดิน ทางเข้าจะมีการปิดบังไว้ใต้ก้อนหินหรือพุ่มไม้ต่าง ๆ เป็นอย่างดี แม้จะอยู่ในโพรงแล้วก็ตาม ชิปมังก์ก็ยังเป็นสัตว์ที่ตื่นตัวตลอดเวลา มีการระแวดระวังภัยสูง เป็นสัตว์ที่กินอาหารได้หลากหลาย แต่ส่วนมากจะเป็น ลูกไม้ชนิดต่าง ๆ แม้กระทั่งลูกไม้ที่มีเปลือกแข็ง, ถั่ว, เมล็ดพืช, ข้าว, ไข่นก, แมลง แม้กระทั่งเห็ดรา
มีฤดูผสมพันธุ์ ในช่วงต้นฤดูใบไม้ผลิของทุกปี ตัวเมียจะออกลูกครอกละ 2–8 ตัว ลูกชิปมังก์จะอยู่กับพ่อแม่เป็นเวลา 2 เดือนและหลังจากนั้นจะจากไปหาอาหารด้วยตนเอง หลังจากผ่านไป 5 เดือน ชิปมังก์วัยอ่อนจะเจริญเติบโตจนมีขนาดตัวโตเต็มวัย ในช่วงฤดูหนาวที่อากาศหนาว อาหารหายาก จะเข้าสู่การจำศีลด้วยการนอนอยู่นิ่ง ๆ ในโพรงของตัวเอง จนกว่าจะถึงฤดูร้อน ชิปมังก์มีอายุขัยโดยเฉลี่ยประมาณ 2–3 ปี
==การจำแนก==
สกุลย่อย Eutamias
Eutamias sibiricus
สกุลย่อย Tamias
Tamias striatus
สกุลย่อย Neotamias
Neotamias senex
Neotamias alpinus
Neotamias bulleri
Neotamias obscurus
Neotamias dorsalis
Neotamias quadrivittatus
Neotamias durangae
Neotamias cinereicollis
Neotamias canipes
Neotamias rufus
Neotamias minimus
Neotamias speciosus
Neotamias quadrimaculatus
Neotamias palmeri
Neotamias panamintinus
Neotamias merriami
Neotamias ruficaudus
Neotamias siskiyou
Neotamias sonomae
Neotamias townsendii
Neotamias umbrinus
Neotamias ochrogenys
Neotamias amoenus
สูญพันธุ์:
†Tamias aristus
==ในวัฒนธรรมร่วมสมัย==
ชิปมังก์ได้ถูกสร้างเป็นแอนิเมชันของวอลต์ดีสนีย์ชุด ชิปกับเดล ที่เป็นชิปมังก์ 2 ตัวที่เป็นคู่หูกัน และอัลวินกับสหายชิพมังค์ ที่เป็นกลุ่มชิปมังก์ 3 ตัว ที่เป็นนักร้องประสานเสียง
==อ้างอิง==
==แหล่งข้อมูลอื่น==
 สัตว์ที่พบในทวีปอเมริกาเหนือสัตว์ที่พบในเอเชียตะวันออก
เวโน

เวโน (Weno) เป็นเทศบาลเกาะของรัฐชุกซึ่งเป็นรัฐหนึ่งในประเทศไมโครนีเชีย นอกจากนี้ยังเป็นศูนย์กลางการค้าและยังเป็นเมืองหลวงของรัฐด้วย เวโนเป็นเกาะที่มีประชากรมากที่สุดเป็นอันดับสองของประเทศ มีประชากร 13,856 คน
เมืองในประเทศไมโครนีเชีย
ซานตากรุซเดลาซิเอร์รา

ซานตากรุซเดลาซิเอร์รา (Santa Cruz de la Sierra) เป็นเมืองที่ใหญ่ที่สุดของประเทศโบลิเวีย มีพื้นที่ 535 ตารางกิโลเมตร มีประชากร 1,616,063 คน เมืองนี้เป็นหนึ่งในเมืองที่เจริญเติบโตเร็วที่สุดในโลก ที่นี้ผลิตสินค้าเกือบร้อยละ 35 ของผลิตภัณฑ์มวลรวมภายในประเทศโบลิเวีย  และได้รับการลงทุนโดยตรงจากต่างประเทศกว่าร้อยละ 40 ของทั้งหมดในประเทศ ทำให้เมืองนี้เป็นศูนย์กลางธุรกิจของประเทศโบลิเวีย
เมืองในประเทศโบลิเวีย
ดูอาลา

ดูอาลา เป็นเมืองที่ใหญ่ที่สุดในแคเมอรูนและเป็นเมืองหลวงทางเศรษฐกิจ นอกจากนี้ยังเป็นเมืองหลวงของภูมิภาคลีตอราลของแคเมอรูนอีกด้วย ดูอาลาเป็นที่ตั้งของท่าเรือที่ใหญ่ที่สุดของแอฟริกากลางและมีสนามบินนานาชาติหลักอย่างสนามบินนานาชาติดูอาลา (DLA) ดูอาลานั้นเป็นเมืองหลวงทางการค้าและเศรษฐกิจของแคเมอรูน ข้อมูลเมื่อปี 2015 เมืองนี้และพื้นที่โดยรอบมีประชากรประมาณ 5,768,400 คน เมืองนี้ตั้งอยู่บนปากแม่น้ำวูรี และมีสภาพอากาศแบบเขตร้อน
==อ้างอิง==
เมืองในประเทศแคเมอรูน
บีร์กีร์การา

บีร์กีร์การา (Birkirkara) หรือชื่อย่อ บีการา (B'Kara) เป็นเมืองแห่งหนึ่งในภาคกลางของประเทศมอลตา นับเป็นเมืองที่มีประชากรมากเป็นอันดับที่สองของเกาะมอลตา ด้วยจำนวนประชากร 23,034 คนเมื่อเดือนมีนาคม ค.ศ. 2018 ตัวเมืองประกอบด้วยเขตนักบุญทั้งหมดสี่เขต ได้แก่ นักบุญเฮเลน, นักบุญโยเซฟผู้ทรงงาน, อาวร์เลดีออฟเมาท์คาร์เมล และนักบุญแมรี คำขวัญประจำเมืองคือ In hoc signo vinces ตราสัญลักษณ์เป็นรูปกากบาทสีแดงซึ่งมีมงกุฎประดับข้างบน
== อ้างอิง ==
== แหล่งข้อมูลอื่น ==
Birkirkara Football Club
Birkirkara Ultras 1997
Birkirkara St. Joseph Sports Club
เมืองในประเทศมอลตา
โดกานา

โดกานา (Dogana) เป็นเมืองที่ใหญ่ที่สุดของประเทศซานมารีโน ตั้งอยู่ทางตอนเหนือของประเทศ มีประชากรราว 7,000 คน เมืองนี้ตั้งอยู่ริมชายแดนทางเหนือของซานมารีโนที่ติดกับอิตาลี และเป็นที่ตั้งถิ่นฐานของประชากรมากที่สุดในประเทศ
เมืองในประเทศซานมารีโน
สโมสรฟุตบอลแมนเชสเตอร์ยูไนเต็ดในฤดูกาล 2012–13

สโมสรฟุตบอลแมนเชสเตอร์ยูไนเต็ด ในฤดูกาล 2012–13 นับเป็นฤดูกาลที่ 21 ในรายการพรีเมียร์ลีก และฤดูกาลที่ 38 ติดต่อกันในลีกสูงสุดของฟุตบอลอังกฤษ
เมื่อวันที่ 8 พฤษภาคม พ.ศ. 2556 เซอร์ อเล็กซ์ เฟอร์กูสัน ผู้จัดการทีมของยูไนเต็ด ซึ่งดำรงตำแหน่งมาอย่างยาวนานถึง 26 ปีครึ่ง ออกมาประกาศว่าเขาเตรียมจะวางมือจากการทำหน้าที่ โดยในวันต่อมา (9 พฤษภาคม) สโมสรก็ประกาศแต่งตั้งเดวิด มอยส์ ของเอฟเวอร์ตัน เข้ามาสานงานต่อจากเฟอร์กูสันในฤดูกาล 2013–14
== นัดก่อนเปิดฤดูกาลและนัดกระชับมิตร ==
== พรีเมียร์ลีก ==
== เอฟเอ คัพ ==
== ลีก คัพ ==
==ยูฟ่า แชมเปี้ยนส์ ลีก==
===รอบแบ่งกลุ่ม===
===รอบน็อกเอาต์===
==สถิติ ผู้เล่น==
สถิติทั้งหมดคิดคำนวณเมื่อวันที่ 19 พฤษภาคม 2556
==การซื้อ-ขายนักเตะ==
===เข้า===
===ออก===
===ผู้เล่นที่ถูกยืมตัว===
==อ้างอิง==
2012–13
แมนเชสเตอร์ยูไนเต็ด
แมนเชสเตอร์ยูไนเต็ด
สื่อเก่า

สื่อเก่า (old media) หรือ สื่อมรดก, สื่อมรดกตกทอด (legacy media) หมายถึงวิธีการดั้งเดิมของการสื่อสารและการแสดงออกที่มีมาตั้งแต่ก่อนสื่อใหม่บนอินเทอร์เน็ตจะมาถึง อุตสาหกรรมที่โดยทั่วไปพิจารณาว่าเป็นส่วนหนึ่งของสื่อเก่าเช่น โทรทัศน์แพร่สัญญาณและโทรทัศน์ผ่านสายเคเบิล วิทยุ สตูดิโอบันทึกเสียงและสตูดิโอภาพยนตร์ หนังสือพิมพ์ นิตยสาร หนังสือและสิ่งตีพิมพ์อื่น ๆ เป็นส่วนใหญ่ สื่อเก่ามีแนวโน้มว่าจะลดลงเรื่อย ๆ ซึ่งจะผันตัวไปเป็นสื่อใหม่แทน
== แหล่งข้อมูลอื่น ==
สื่อเก่าสามารถอยู่รอดในโลกใหม่ได้อย่างไร, Wall Street Journal
สื่อมวลชน